Reünie van skool is vir eers afgestel | Netwerk24
Reünie van skool is vir eers afgestel
24 Maart 2020 06:02
Die Middelbareskool Langeberg se reünie wat van 27 tot 29 Maart gehou sou word, is vir eers afgestel.
“Dit is hartseer om aan te kondig die reünie waarna talle uitgesien het, is vir eers danksy die risiko’s en maatreëls volgens ons regering en die Covid-19-siekte, uitgestel tot verdere kennisgewing,” sê een van die organiseerders, Jamiel Abrahim.
Die reünie sou oudleerders, personeel en onderwysers saamgebring het om dié skool se bestaan en geskiedenis te vier.
Die organiseerders beklemtoon egter die feit dat die reünie nie afgestel is nie, maar dat nodige reëlings eers getref sal moet word om almal se veiligheid te verseker, asook wat die toekoms rakende maatreëls plaaslik en nasionaal sal wees vir die onvoorsiene toekoms.
President Cyril Ramaphosa het geen aanduiding gegee tot wanneer hierdie maatreëls sal geld nie.
Enigiemand wat verdere vrae het rakende die reünie kan vir Jamiel by 071 254 8836 bel.